SET ปิดลบ 1 จุด หลังไร้ปัจจัยใหม่หนุน-เข้าเขต “Overbought” แนะจับตาประชุม G20 สัปดาห์นี้
SET ปิดลบ 1 จุด หลังไร้ปัจจัยใหม่หนุน-เข้าเขต "Overbought" แนะจับตาประชุม G20 สัปดาห์นี้ โดยดัชนีปิดตลาดวันนี้ ที่ระดับ 1,716.00 จุด ลบ 1.14 จุด หรือ 0.07% มูลค่าการซื้อขาย 5.2 หมื่นล้านบาท
SET ปิดลบ 1 จุด หลังไร้ปัจจัยใหม่หนุน-เข้าเขต "Overbought" แนะจับตาประชุม G20 สัปดาห์นี้
24 มิ.ย. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,716.00 จุด ลบ 1.14 จุด หรือ 0.07% มูลค่าการซื้อขาย 5.2 หมื่นล้านบาท
10 หุ้นกดดัชนีวันนี้

ด้านนายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยวันนี้แกว่งไซด์เวย์ออกด้านข้าง สอดคล้องกับตลาดหุ้นในภูมิภาคเอเชีย เนื่องจากยังไม่มีปัจจัยใหม่เข้ามาสนับสนุน และสัปดาห์ก่อนตลาดฯได้ตอบรับปัจจัยบวกไปพอสมควรแล้ว ทั้งเรื่องราคาน้ำมันที่ปรับตัวขึ้น, ธนาคารกลางสหรัฐฯ (เฟด) จะปรับลดอัตราดอกเบี้ย เป็นต้น
ขณะที่ในช่วง 1 เดือนที่ผ่านมา จะเห็นว่าดัชนีหุ้นไทยปรับตัวขึ้นไปกว่า 120 จุดแล้ว โดยสัญญาณทางเทคนิคกราฟเริ่มขยับตัวเข้าเขตซื้อมากเกินไป (Overbought) ทำให้กรอบการขึ้นค่อนข้างจำกัด
ส่วนแนวโน้มการลงทุนในวันพรุ่งนี้ (25 มิ.ย.) คาดตลาดฯน่าจะแกว่งไซด์เวย์ในกรอบจำกัด โดยให้ติดตามการพบกันระหว่างประธานาธิบดีโดนัลด์ ทรัมป์ แห่งสหรัฐฯ กับประธานาธิบดีสี จิ้นผิง ของจีน นอกรอบการประชุมกลุ่ม G20 ซึ่งจะมีขึ้นในวันที่ 28-29 มิ.ย.นี้
พร้อมให้กรอบแนวรับไว้ที่ 1,700-1,710 จุด และแนวต้านที่ 1,725-1,730 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
AOT มูลค่าการซื้อขาย 4,172.17 ล้านบาท ปิดที่ 75.50 บาท เพิ่มขึ้น 1.00 บาท
PTT มูลค่าการซื้อขาย 2,024.79 ล้านบาท ปิดที่ 49.00 บาท ราคาไม่เปลี่ยนแปลง
TOP มูลค่าการซื้อขาย 1,972.06 ล้านบาท ปิดที่ 66.50 บาท เพิ่มขึ้น 2.25 บาท
CPALL มูลค่าการซื้อขาย 1,398.06 ล้านบาท ปิดที่ 85.00 บาท ลดลง 0.50 บาท
PTTEP มูลค่าดารซื้อขาย 1,279.37 ล้านบาท ปิดที่ 136.00 บาท เพิ่มขึ้น 1.00 บาท
ตลาดหุ้นเอเชีย
